గాలి మార్పు
మార్పు సృష్టి వికాసానికి, అస్తిత్వానికి ఎంతో ఆవశ్యకం! లోకంలో మార్పునకు ఉన్న ప్రాధాన్యాన్ని మనిషి గుర్తెరగాలి! ఓ విత్తు మొలకెత్తి, మారాకు తొడిగి ఎదిగి మహా వృక్షంగా రూపాంతరం చెందడానికి మార్పు అవసరం. జగత్తు అనునిత్యం నూతన మార్పులను సంతరించుకుంటూ ముందుకు సాగుతూనే ఉంటుంది. ఓ శిశువు తల్లిగా, తండ్రిగా రూపాంతరం చెందడానికి మార్పు అవసరం. కాల స్వరూపం 'మార్పు'గా వెల్లడవుతుంది. దైహిక, మానసిక ఎదుగుదలల్లో మార్పు అంతర్లీనమై ఉంటుంది. ఓ కృషీవలుడు, వ్యాపారి, ఉద్యోగి తమ తమ జీవితాల్లో ఎదుగుతూ సంపన్నతను పొందేది మార్పు వల్లే. ఓ నిత్య ఆధ్యాత్మిక సాధకుడు మార్పు ఆధారంగానే విజ్ఞాని అవుతాడు. నేటి బాలలే రేపటి పౌరులన్న నానుడిని నిజం చేసే కాలం మార్పుతో కూడి జైత్రయాత్ర సాగిస్తుంది. మార్పు లేనిదే దృశ్య ప్రపంచం లేదు. బయటకు వెల్లడి కాని మానసిక ప్రపంచానికి సైతం మార్పే ఆలంబన!
మనుషులు అనునిత్యం మార్పునకు లోనవుతూ కూడా యాజమాన్యాలు వారి ఉద్యోగ ధర్మాల్లో ఏవైనా మార్పులు సూచిస్తే, నిబంధనాత్మకం చేస్తే తల్లడిల్లిపోతారు. సృష్టిలో చైతన్య సూత్రాలకు మరో పేరు 'మార్పు'. జీవితాల్లో కొత్త బాణీలు కమ్ముకు వస్తే కొత్తను ఓ భూతంలా చూసి చలించిపోవడం, ఆపై వాటికి అలవాటు పడటం ప్రజలకు మామూలే! ఆధ్యాత్మిక జగత్తులోనూ మార్పు ఉండవలసిన అవసరం అడుగడుగునా కనిపిస్తుంది. నిజానికి అదో కీలకమైన అంశం కూడా!
దీక్షలు చేపట్టిన వారికి ఆహార విహారాల నుంచి అనేక ప్రవర్తనాంశాలకు వర్తించే నియమావళి మార్పునకు వేదిక అవుతుంది. మారుతున్న కాలం తెచ్చిపెట్టే మార్పులను ఆవశ్యకంగా భావించి స్వీకరించలేనివారు అయోగ్యులుగా మారి క్రమంగా అదృశ్యమవుతారు. వారి ఉనికి ప్రశ్నార్థకమవుతుంది. సాధన ప్రారంభించిన వ్యక్తి భక్తుడిగా, భగవద్విశ్వాసిగా, తదనంతరం మౌనిగా, యోగిగా, తపస్విగా రూపాంతరం చెందడం... మార్పులో అంతర్భాగమే!
రోజురోజుకూ మీదపడే వయసు తెచ్చిపెట్టే శారీరక, మానసిక మార్పులకు అద్దం పట్టే పరిణామ శీలత జ్ఞానప్రియులకు అలంకారమవుతుందే తప్ప అయోగ్యతకు దర్పణం పట్టదు.
వ్యక్తి తీరని అనారోగ్యంతో బాధ పడుతున్న సందర్భంలో వైద్యులు ఔషధ సేవనంతోపాటు గాలి మార్పును సూచిస్తారు. అతడు నివసిస్తున్న ప్రదేశంలో ఆరోగ్యవంతమైన గాలి లేదని కాదు. తాను నివసించే ప్రదేశం కన్నా భిన్నమైన ఓ కొత్త వాతావరణం లోని మార్పును మనసు కనిపెట్టి ఆహ్లాదిస్తుంది. ఏదో తెలియని మనోహర మార్మిక సందేశం మనసుకు సోకుతుంది. కొత్త ప్రదేశాన్ని, కొత్త వ్యక్తులను కళ్లు ఇంతింతలు చేసుకొని చూసి పసి బిడ్డలా మనసు చెప్పే పాఠాల్ని శ్రద్ధగా వింటుంది దేహం! ఆ మార్దవ స్థితిలో శరీరంలో మేలుచేసే ఆనంద రసాయనాలు ఎన్నో స్రవిస్తాయి.
ఉన్న రోగాన్ని మనసు మరచిపోతే చాలు, దేహమూ అదే బాట పడుతుంది. వైద్యుడిచ్చిన మందులు చక్కగా పని చేస్తాయి. దేహం కోలుకుంటుంది. అందుకేనేమో దేశ విదేశాల్లో కొన్ని వైద్యాలయాలు కొండలూ కోనల మాటున, లోయల అంచున ఏర్పాటవుతాయి. దానినే 'గాలిమార్పు' అంటారు.
అటువంటి గాలిమార్పు కోసం పుణ్య క్షేత్రాల సందర్శన చేసే భక్తుల అదృష్టం ఎనలేనిది. సకల సంకటాలనూ హరించివేసే దివ్యమారుతం కోసం ప్రతి భక్తుడూ నిరీక్షిస్తాడు. అవకాశం చేతికందినప్పుడు గుండెల నిండుగా ఆ గాలి పీల్చి జన్మను చరితార్థం చేసుకుంటాడు.
వైశాఖం ఎంతో పవిత్రమాసం. ఈ నెలలో ఎందరెందరో మహాత్ములు జన్మించారు. నరసింహస్వామి, హనుమంతుడు, పరశురాముడు, ఆదిశంకరులు, కన్యకాపరమేశ్వరి, బసవేశ్వరుడు, అన్నమాచార్యులు, తరిగొండ వెంగమాంబ మొదలైన
gaali maarpu
maarpu srushti vikaasaaniki, astitvaaniki entho aavasyakam! lokamlo maarpunaku unna praadhaanyaanni manishi gurteragaali! oo vittu molaketti, maaraaku todigi edigi mahaa vrukshamgaa roopaantaram chendadaaniki maarpu avasaram. jagattu anunityam noothana maarpulanu santarinchukuntu munduku saagutuunee untundi. oo sisuvu talligaa, tandrigaa roopaantaram chendadaaniki maarpu avasaram. kaala swaroopam 'maarpu'gaa velladavutundi. daihika, maanasika edugudalallo maarpu antarleenamai untundi. oo krusheevaludu, vyaapaari, udyogi tama tama jeevitaallo edugutuu sampannatanu pondedi maarpu valle. oo nitya aadhyaatmika saadhakudu maarpu aadhaaramgaane vignaani avutaadu. neti balale repati pourulanna naanudini nijam chese kaalam maarputho kuudi jaitrayaatra saagistundi. maarpu lenide drushya prapancham ledu. bayataku velladi kaani maanasika prapanchaaniki saitam marpe aalambana!
manushulu anunityam maarpunaku lonavutu kuudaa yajamanyalu vaari udyoga dharmaallo evaina maarpulu suchiste, nibandhanaatmakam cheste talladillipotaru. srushtilo chaitanya suutraalaku maro paeru 'maarpu'. jeevitaallo kotta baaneelu kammuku vaste kottanu oo bhutamla chusi chalinchipovadam, aapai vaatiki alavaatu padatam prajalaku maamoole! aadhyaatmika jagattuloonuu maarpu undavalasina avasaram adugaduguna kanipistundi. nijaaniki adho keelakamaina amsam kuudaa!
deekshalu chepattina vaariki aahaara viharala nunchi aneka pravartanaamsaalaku vartinche niyamavali maarpunaku vedika avutundi. maarutunna kaalam tecchipette maarpulanu aavasyakamgaa bhavinchi sweekarinchalenivaaru ayogyulugaa maari kramangaa adrushyamavutaaru. vaari uniki prasnaarthakamavutundi. saadhana praarambhinchina vyakti bhaktudigaa, bhagavadviswasigaa, tadanantaram mounigaa, yogiga, tapaswigaa roopaantaram chendadam... maarpulo antarbhagame!
rojurojuku meedapade vayasu tecchipette saareeraka, maanasika maarpulaku addam patte parinaama sheelatha ghnaanapriyulaku alankaaramavutunde tappa ayogyataku darpanam pattadu.
vyakti teerani anaarogyamtho baadha padutunna sandarbhamlo vaidyulu aushadha sevanamtopatu gaali maarpunu suuchistaaru. atadu nivasistunna pradesamlo aarogyavantamaina gaali ledani kaadu. taanu nivasinche pradesam kanna bhinnamaina oo kotta vaataavaranam loni maarpunu manasu kanipetti aahlaadistundi. edho teliyani manohara maarmika sandesam manasuku sokutundi. kotta pradesaanni, kotta vyaktulanu kallu intintalu chesukoni chusi pasi biddala manasu cheppe paataalni shraddhagaa vintundi deham! aa mardava sthitilo sareeramlo meluchese aananda rasaayanaalu enno sravistaayi.
unna rogaanni manasu marachipothe chaalu, dehamuu adhe baata padutundi. vaidyudichina mandulu chakkaga pani chestayi. deham kolukuntundi. andukenemo desha videsaallo konni vaidyaalayaalu kondaluu konala maatuna, loyala anchuna erpaatavutaayi. daanine 'galimarpu' antaaru.
atuvanti galimarpu kosam punya kshetraala sandarsana chese bhaktula adrushtam enalenidi. sakala sankataalanuu harinchivese divyamaarutam kosam prati bhaktuduu nireekshistaadu. avakaasam chetikandinappudu gundela nindugaa aa gaali peelchi janmanu charitaartham chesukuntadu.
vaisaakham entho pavitramasam. ee nelalo endarendaro mahaatmulu janminchaaru. narasimhaswamy, hanumantudu, parasuraamudu, aadisankarulu, kanyakaparameshwari, basaveshwarudu, annamaachaaryulu, tarigonda vengamamba modalaina